Rajna fl-għaxija x-xemx ħamra u ħanina Tgħib qajla qajla fix-xefaq, u l-ħolqien Jitgħażżen fi sbuħitu, ħejja għalina Debriet li jgħaxxqu. Hekk ħenjin flimkien Għaddejna jiem ferħana, qalbna tfawwar B'imħabba safja; u ruħna thenniet, Inżul ix-xemx ħiemed, sabiħu jħammar Għandu bla tarf ħlewwiet ta' tifkiriet Meta jifridna l-bogħ'd u nħossu d-dieqa Ta' ħajja li ssewwed b'niket bla tmiem, Bit-tama nħarsu lejn ix-xemx għajjiena U fi ħsieb wieħed ngħixu qrib fis-sliem Għax int qatt m'int waħdek maħbuba tiegħi. M'bemmx firda għalina. Int dejjem miegħi. L-IMNARJA FIL-BUSKETT Nbar l-Imnarja minn kmieni jserbtu n-nies Lejn il-Buskett, Min ħakem fuq dil-gżira Bena djar għalih u ġonna kbar bla qies, U biex inissuhom ħajjiethom fqira Ħejjew lil niesna fil-ħabi tad-dlam Tbabrid sakran, ferħ moqżież u għana; U msejkna ġensna mebdi qatt ma qam U ħass ir-rifsa tal-ħakkiema tagħna Wara das-snin l' għaddew għadek titmiegħek U ddaħħak il-barrani' Kbira l-ħtija Tifraħ u tfakkar dan il-jasar tiegħek Sena war'o ħra bla l-iċken mistħija) Meta mir-raqda jistenbaħ għall-ħajja Ġensna għad jisħett u jinsa dil-ġrajja,